Et af de særlige ansættelsesvilkår, der gælder for funktionærer, handler om opsigelse. Funktionærloven fastsætter nogle helt klare opsigelsesvarsler, og hvornår de gælder fra. Som arbejdsgiver kan du opsige en funktionær med følgende varsler: 1 måned ved indtil 5 måneders ansættelse 3 måneder ved indtil 2 år og 9 måneders ansættelse 4 måneder ved indtil 5 år og 8 måneders ansættelse 5 måneder ved indtil 8 år og 7 måneders ansættelse 6 måneder ved ansættelse derudover I opsigelsesperioden kan du som arbejdsgiver enten bede funktionæren arbejde videre som normalt indtil fratrædelsesdatoen, eller du kan vælge at fritstille eller suspendere funktionæren.